30/12/2011 | Administración LocalMunicipal
Noia
Secretaría
Anuncio relativo á aprobación da convocatoria e bases que rexerán a provisión, polo procedemento de concurso-oposición para seleccionar a un/ha funcionario/a, grupo C1, administrativo, vinculado á área económica do Concello de Noia

En cumprimento do establecido no artigo 97 da Lei 7/1985, de 2 de abril, de bases de réxime local e no artigo 6.1, do Real decreto 896/1991, de 7 de xuño, faise público que por Resolución do Alcalde número 3.076/2011, do 19 de decembro, aprobouse a convocatoria e as bases que rexerán a provisión, polo procedemento de concurso-oposición, para seleccionar a un/ha funcionario/a interino, grupo C1, administrativo, vinculado á área económica do Concello de Noia. Contra a presente resolución que pon fin á vía administrativa poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ó da última publicación do anuncio nos boletíns correspondentes, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. O texto das bases aprobadas inxértase a continuación: É obxecto da presente convocatoria a selección dun funcionario interino por acumulación de tarefas que se están a producir, con motivo da finalización da delegación na Deputación Provincial da Coruña, da xestión e da recadación do IBI e do IAAEE, para o vindeiro 1 de xaneiro, coma administrativo (grupo C1), para a área económica do Concello de Noia. A selección do candidato ou candidata máis idóneo realizarase a través do procedemento de selección de concurso-oposición conforme ao sinalado na Lei 7/2007, pola que se aproba o Estatuto básico do empregado público, o Decreto lexislativo 1/2008, polo que se aproba o texto refundido da lei de función pública de Galicia; a Lei 7/1985, do 2 de abril, reguladora das bases de réxime local; o Real decreto 896/1991, de 7 de xuño, polo que se establecen as regras básicas e os programas mínimos ós que debe axustarse o procedemento de selección dos funcionarios de Administración Local, Decreto 95/1991, do 20 de marzo, de 20 de marzo, polo que se aproba o regulamento de selección de persoal ó servizo da comunidade autónoma de Galicia e demais lexislación concordante e de aplicación. a) Número de prazas: unha (1). b) Clase: funcionario interino por exceso ou acumulación de tarefas, cunha duración de seis meses. c) Nivel de titulación: bacharel ou técnico. d) Denominación do posto: administrativo de administración xeral. Vinculación á área económica do Concello de Noia. e) Dotación económica: nivel 20 de complemento de destino e 7.998,12 € de complemento específico (retribucións equivalentes a un grupo 3 do persoal laboral do Concello de Noia). Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a) Ter a nacionalidade española, sen prexuízo do sinalado nos artigos 57 do Estatuto básico do empregado público e 32 do texto refundido da lei galega de función pública. b) Ter cumpridos os 18 anos de idade e non ter alcanzado a idade máxima de xubilación forzosa. c) Estar en posesión da titulación esixible para o aceso a un posto do grupo 3 (bacharelato ou título de formación profesional de grao medio). d) Ter a capacidade funcional para o desenvolvemento das tarefas habituais do posto ao que se aspira. e) Non ter sido separado ou separada mediante expediente disciplinario do servizo de calquera das Administracións públicas, nin estar inhabilitado ou inhabilitada para o exercicio de funcións públicas por sentencia firme. f) Non estar afectado ou afectada por ningún dos motivos de incompatibilidade recollidos na lexislación vixente sobre incompatibilidades do persoal ó servizo das Administracións públicas. As presentes bases publicaranse no Boletín Oficial da Provincia da Coruña e no taboleiro de anuncios da Casa do Concello. As instancias solicitando tomar parte no proceso selectivo deberán realizarse seguindo o modelo que figura como ANEXO I ás presentes bases e incluirá a manifestación de que reúnen todos e cada un dos requisitos da presente convocatoria. Os ou as aspirantes con algunha minusvalía deberán indicalo na súa solicitude a fin de que, de ser necesario, insten as posibles adaptacións de tempo e medios para a realización dos exercicios nos que a adaptación fose necesaria. As instancias dirixiranse ao alcalde do Concello de Noia e presentaranse no Rexistro Xeral do Concello, situado en R/ Rosalía de Castro, número 2, 15200, Noia, A Coruña, ou na forma prevista no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común, no prazo de dez (10) días naturais, contados a partir do seguinte ó de publicación do último anuncio da convocatoria no Boletín Oficial da Provincia da Coruña. A instancia irá inescusablemente acompañada da seguinte documentación en orixinal ou fotocopia debidamente cotexada: a) Documento nacional de identidade, ou resgardo do mesmo, pasaporte ou carné de conducir. No suposto de nacionais doutros estados pasaporte ou documento válido de viaxe que acredite a súa identidade e o visado correspondente, de ser este esixible, e no seu caso o permiso de residencia en vigor. b) Fotocopia compulsada do título necesario para acceder ao presente proceso de selección. c) No seu caso, a acreditación de estar en posesión da titulación que exime de realizar o exercicio de galego: título acreditativo do nivel de coñecemento da lingua galega CELGA 4 ou equivalente. De non ter presentada esta documentación se entenderá que optan pola realización da proba de galego descrita na base 10. d) Relación dos méritos que se aleguen seguindo a orde que se recolle no modelo de instancia. e) Documentación acreditativa dos méritos alegados para a fase de concurso de acordo ó previsto na base 8. Expirado o prazo de presentación de instancias o alcalde ditará resolución no prazo máximo de cinco (5) días naturais, pola que se declarará aprobada a lista provisional de admitidos e excluídos con indicación, se é o caso, dos motivos de exclusión. Esta resolución será publicada no taboleiro de anuncios da Casa do Concello, e dentro dos dez (10) días hábiles seguintes ao desta última publicación poderanse emendar os posibles defectos ou omisións na documentación presentada de acordo co artigo 71 da Lei 30/1992, de 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Si os houbese e unha vez rematado o prazo de emendas a Alcaldía aprobará a lista definitiva de admitidos e excluídos que será publicada igualmente no taboleiro de Anuncios da Casa do Concello. Nesta última publicación incluirase ademais a composición nominal do Tribunal de Selección (titulares e suplentes) ós efectos das posibles recusacións e o lugar, data e hora de comezo do primeiro exercicio da fase de oposición. A publicación dos sucesivos anuncios para a celebración das restantes probas, tanto na fase de concurso como na de oposición, así como a lista dos aspirantes aprobados en cada exercicio, efectuarase no taboleiro de anuncios da Casa do Concello. O tribunal encargado da cualificación das probas e da supervisión do proceso designarase conforme ó estipulado no artigo 60 do Estatuto básico do empregado público e a súa composición farase pública consonte co establecido na base anterior. Estará composto polos seguintes membros: • Presidente: xefa de rendas do Concello de Noia. Suplente: traballador do Concello. • Secretario: a secretaria do Concello. Suplente: funcionario/a do Concello de Noia. • Tres vogais a proposta do Comité de Empresa do Concello (titular e suplente) de entre os traballadores municipais. Todos/as os/as vogais deberán posuír a titulación ou especialización igual ou superior á esixida para o acceso á contratación convocada. O presidente/a do Tribunal poderá dispoñer a incorporación ó Tribunal doutros ou doutras asesores especialistas para as probas que consideren pertinentes, que, no seu caso, actuaría con voz pero sen voto. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do ou da Presidente e do Secretario ou da Secretaria. O Tribunal adoptará as medidas precisas, naqueles casos nos que resulte necesario, para que os ou as aspirantes con discapacidade gocen de similares condicións ás do resto dos aspirantes para a realización dos exercicios. Os membros do Tribunal percibirán as gratificacións correspondentes segundo o Real Decreto 462/2002, de 24 de maio, no caso de actuar fora do horario de traballo. A fase de concurso, que non terá carácter eliminatorio, será a primeira obxecto de valoración. Publicada a lista definitiva de aspirantes admitidos e admitidas, o Tribunal reunirase en sesión non pública a efectos de valorar os méritos alegados e debidamente acreditados. O resultado da valoración farase público, mediante a súa exposición no taboleiro de editos da Casa do Concello, con anterioridade á realización do exercicio da fase de oposición e ata a resolución final do proceso selectivo. Deberá estarse en posesión dos méritos alegados, como máximo, na data de expiración do prazo concedido para a presentación de instancias-solicitudes. A puntuación máxima total pola fase de concurso establécese en 8 puntos e será o resultado de sumar os méritos que se enumeran no parágrafo seguinte cos límites que se sinalan para cada un deles. Serán méritos a valorar nesta fase: A. Experiencia profesional. Máximo 6 puntos. A.1. Por servizos prestados para a administración local como funcionario de carreira ou interino ou contratado laboral fixo ou temporal, desenvolvendo tarefas vinculadas á área económica (recadación, tesourería ou intervención): 0,15 puntos por cada mes completo de servizo. A.2. Por servizos prestados para calquera outra administración pública, distinta da local, como funcionario de carreira ou interino ou contratado laboral fixo ou temporal, ou polos prestados en empresas privadas como contratado laboral fixo ou temporal, desenvolvendo tarefas vinculadas á área económica (recadación, tesourería ou intervención ou equivalentes): 0,10 punto por cada mes completo de servizo. En ambos casos non se computarán servizos prestados por tempo inferior a un mes e os meses consideraranse de 30 días naturais. Acreditarase mediante certificación expedida pola Administración correspondente na que se faga constar a duración dos servizos, escala, subescala, grupo, categoría e nome do posto de traballo e no seu caso as tarefas desenvolvidas, ou ben mediante certificado de empresa. B. Realización de cursos de formación e perfeccionamento. Máximo 2 puntos. En materias relacionadas coas tarefas que se van desenvolver polo candidato contratado impartidos por escolas públicas de formación de persoal ao servizo das administracións públicas, organismos da administración e institucións públicas ou debidamente homologados por estes. Non serán obxecto de valoración as certificacións expedidas por academias privadas senón se xustifica a homologación sinalada. B.1. Por cada curso de duración igual ou superior a 10 horas e inferior a 20: 0,1 puntos. B.2. Por cada curso de duración igual ou superior a 20 horas e inferior a 30: 0,2 puntos. B.3. Por cada curso de duración igual ou superior a 30 horas e inferior a 40: 0,3 puntos. B.4. Por cada curso de duración igual ou superior a 40 horas e inferior a 50: 0,4 puntos. B.5. Por cada curso de duración igual ou superior a 50 horas: 0,5 puntos. Non se valorarán as asistencias a xornadas, simposios ou conferencias en xeral, nin os cursos de duración inferior a 10 horas. Acreditaranse mediante orixinal ou copia autenticada do diploma no que debe constar a duración do curso en horas e como mínimo o título do mesmo e a correspondente homologación de selo caso, ou ben certificación expedida polo organismo que o impartiu no que se fagan constar os mesmos datos. A fase de oposición consistirá no desenvolvemento de dun exercicio, de carácter obrigatorio e eliminatorio, consistente en resolver por escrito un ou varios supostos prácticos fixados polo Tribunal e relacionado/s coas materias previstas no anexo II. Os aspirantes disporán de sesenta (60) minutos para a súa realización e poderán empregar os textos normativos que consideren oportunos. A puntuación total máxima da fase de oposición será de doce (12) puntos e precisará a obtención de 6 puntos para entenderse superado. Aqueles aspirantes que non acrediten o coñecemento da lingua galega da forma sinalada na base 5 c), realizarán unha proba de coñecemento da lingua (oral e escrita) que se valorará de de 0 a 10 puntos, debendo acadar un mínimo de cinco (5) para superala. Dita proba consistirá na tradución dun texto do galego ao castelán ou do castelán ao galego e na súa posterior lectura. Os exercicios celebraranse a porta pechada sen outra asistencia que a dos opositores, membros do tribunal e os colaboradores designados por este. O Tribunal poderá requirir ós e ás aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do documento nacional de identidade ou documentación fidedigna acreditativa da súa identidade a xuízo do tribunal. Se durante o desenvolvemento do proceso selectivo chegase a coñecemento do Tribunal que algún ou algunha dos ou das aspirantes carece de calquera dos requisitos esixidos na convocatoria, excluirase da mesma previa audiencia do interesado ou da interesada, comunicándollo no mesmo día á autoridade que convocou o proceso selectivo. A cualificación do exercicio práctico publicarase no taboleiro de anuncios do Concello. De non superar as probas establecidas ningún aspirante, o Tribunal poderá declarar deserta a praza convocada. Rematada a cualificación dos ou das aspirantes, esta determinará a proposta do Tribunal cualificador. En consecuencia, o Tribunal determinará o/a aspirante que teña superado a proba e o concurso coas maiores puntuacións e formulará ao alcalde a correspondente proposta de candidato/a para a formalización do correspondente contrato de traballo. No suposto de empate nas puntuacións de dous ou máis aspirantes, resolverase pola puntuación obtida na fase de oposición e, de non ser suficiente, o/a que tivera unha maior puntuación vinculada á experiencia profesional. De persistir o empate, resolverase pola puntuación obtida na experiencia profesional nunha Administración local; de persistir, resolverase pola orde alfabética. Para a cobertura de prazas con carácter interino ou a celebración doutros contratos laborais con carácter temporal para as que se esixan os mesmos requisitos e se valoren os mesmos coñecementos que nas presentes bases, poderá acudirse ós e ás aspirantes non seleccionados que tiveran superado a fase de oposición. Formulada a proposta polo Tribunal e previa resolución do órgano competente, procederase á formalización do correspondente contrato laboral por acumulación de tarefas no prazo máximo de cinco (5) días naturais. En tanto non se formalice o contrato e non se incorpore ó traballo, o seleccionado ou a seleccionada non terá dereito a prestación económica algunha. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados ou polas interesadas nos casos e na forma establecidos pola Lei de réxime xurídico das administracións públicas e do procedemento administrativo común e na Lei da xurisdición contencioso-administrativa. Noia, 19 de decembro de 2011. O alcalde, Rafael García Guerrero DILIXENCIA: As presentes bases de selección foron aprobadas mediante a resolución núm.3076/2011, de 20 de decembro. Noia, 20 de decembro de 2011. A secretaria, Raquel Bahillo Varela Tendo coñecemento da convocatoria de selección dun funcionario interino, grupo C1, administrativo vinculado á área económica do Concello de Noia, que foi publicada no Boletín Oficial da Provincia da Coruña número. de data././., 1º) SOLICITA, tomar parte no devandito procedemento selectivo.2º) DECLARA, seren certos os datos consignados nesta solicitude e que reúne todos e cada un dos requisitos necesarios para o ingreso na función pública e as sinaladas na correspondente convocatoria.3º) ACHEGA: ■ Copia cotexada do documento nacional de identidade e no suposto de nacionais doutros estados pasaporte ou documento válido de viaxe que acredite a súa identidade e o visado correspondente, de ser este esixible, e no seu caso o permiso de residencia en vigor. ■ Relación de méritos e documentación acreditativa dos mesmos: a.- Experiencia profesional. b.- Realización de cursos de formación e perfeccionamento. ■ Título acreditativo do nivel de coñecemento da lingua galega CELGA III ou equivalente. Lugar, data e sinatura. SR. ALCALDE DO CONCELLO DE NOIA. Tema 1. A Constitución española de 1978. Estrutura. Contido. Principios xerais. Tema 2. A Administración local. Principios constitucionais e regulación xurídica. Tema 3. O municipio. Organización municipal. Competencias. Tema 4. A Función Pública Local: concepto, clases, dereitos e deberes do persoal ó servizo da Administración Pública. Tema 5. O dereito administrativo e as súas fontes. A lei e o regulamento. Tema 6. O acto administrativo. Concepto e clases. Elementos. Eficacia e validez. Notificación e publicación. Cómputo de prazos. O silencio administrativo. Tema 7. O procedemento administrativo. Principios. Fases do procedemento. Tema 8. Os recursos administrativos. Concepto e clases. Suspensión da execución. Tema 9. A relación xurídico tributaria. Feito impoñible. Devengo. Exencións. Os suxeitos pasivos. Responsables. Tema 10. A base impoñible: concepto e métodos de determinación. A base liquidable. Tipo de gravame. Cota. A débeda tributaria: concepto, compoñentes e extinción. Tema 11. Xestión tributaria. A declaración tributaria. Actos de liquidación dos tributos. Tema 12. A extinción da obriga tributaria. O pago: requisitos, medios de pago e efectos do pago. A imputación de pagos. Outras formas de extinción. Tema 13. A recadación dos tributos. Procedemento de recadación en período voluntario. Aprazamento e fraccionamento Tema 14. Procedemento de recadación en vía de apremio. Desenvolvemento do procedemento de prema. Tema 15. A revisión en vía administrativa dos actos de xestión tributaria. Procedementos especiais de revisión. O recurso de reposición. As reclamacións económico-administrativas. Tema 16. O orzamento xeral das Entidades locais: concepto e contido. Elaboración e aprobación. A prórroga do orzamento. Tema 17. A estrutura orzamentaria. O crédito do orzamento de gastos: delimitación, situación e niveis de vinculación. Tema 18. As modificacións orzamentarias: concepto, clases, financiamento e tramitación. Tema 19. A execución do orzamento de gastos e de ingresos: fases. Pagos a xustificar e anticipos de caixa. Tema 20. A tesourería das entidades locais. Réxime xurídico e funcións. Situación dos fondos: caixa e contas bancarias. Tema 21. Realización dos pagos: prelación, procedementos e medios de pago. Plan de tesourería e plan de disposición de fondos. Rentabilización de excedentes de tesourería. Estado de conciliación. Tema 22. Os recursos das facendas locais. Ingresos de dereito público. Tema 23. Os tributos locais. Potestade regulamentaria en materia tributaria: ordenanzas fiscais. O establecemento de recursos non tributarios. Tema 24. A xestión, inspección e recadación dos recursos. A revisión en vía administrativa dos actos de xestión ditados polas EELL. Tema 25. O Imposto sobre bens inmobles. Natureza. Feito impoñible. Suxeitos pasivos. Exencións e bonificacións. Tema 26. O Imposto sobre bens inmobles. Base impoñible. Cota. Devengo e período impositivo. Tema 27. O Imposto sobre bens inmobles. Xestión catastral. Xestión tributaria. Inspección catastral. Tema 28. O Imposto sobre actividades económicas. Natureza e feito impoñible. Suxeito pasivo. Exencións. Tema 29. O Imposto sobre actividades económicas. Cota. As tarifas. Devengo e período impositivo. Tema 30. O Imposto sobre actividades económicas. Xestión censal. Xestión tributaria. Inspección censal. Tema 31. O Imposto sobre vehículos de tracción mecánica. Natureza e feito impoñible. Suxeito pasivo. Base impoñible, cota e devengo. Xestión. Tema 32. O Imposto sobre construcións, instalacións e obras. Natureza e feito impoñible. Suxeito pasivo. Base impoñible, cota e devengo. Xestión. Tema 33. O Imposto sobre o incremento de valor dos terreos de natureza urbana. Natureza e feito impoñible. Suxeito pasivo. Base impoñible, cota e devengo. Xestión. Tema 34. As taxas. Concepto. Feito impoñible. Suxeitos pasivos. Devengo. Base impoñible. Tipo de gravame e débeda tributaria. Tema 35. Prezos públicos. Concepto. Obrigados ao pago. Contía. Devengo. Tema 36. Contribucións especiais e cotas de urbanización. Estudo xeral. Tema 37. Operacións de crédito local. Natureza xurídica dos contratos: tramitación. As operacións de crédito. Finalidade e duración. Competencia. Límites e requisitos para a concertación. Tema 38. Contabilidade. Execución do orzamento de gastos. Modificacións de crédito. Pagos a xustificar e anticipos de caixa. Tema 39. Contabilidade. Recoñecemento dos dereitos a cobrar: recoñecemento previo ao ingreso e recoñecemento simultáneo ao ingreso: concepto e contabilidade. Anulación de dereitos no orzamento corrente e no pechados. Tema 40. Contabilidade. Recadación. Devolución de ingresos indebidos e de ingresos excesivos ou duplicados. Aprazamento e fraccionamento. Noia, 19 de decembro de 2011. O alcalde, Rafael García Guerrero